Halliste kirik

Halliste Püha Anna kirik on kirik ning kultuurimälestis Viljandi maakonnas Mulgi vallas Pornuse külas. Ülevaade Kiriku praegune neoromaanilik välimus pärineb 1867. aasta ümberehitusest, samas on kirikus erinevate ajastute ehitusosi alates vähemalt 15. sajandist. 1959. aasta tulekahju muutis kiriku varemeiks, hoone taastati aastatel 1989–1991 Kalev Raave eestvedamisel 1867. aasta välimust silmas pidades. 2012. aastal remonditi kiriku keldriruume. 2025. aasta aprillis-mais algatati rahakogumine kirikutorni remondiks. Kirikus on umbes 800 istekohta. Altarimaali on valmistanud Jüri Arrak. Halliste Püha Anna kirikut kasutab EELK Halliste Püha Anna kogudus. Koguduse õpetaja on Allan Kährik ning jumalateenistused toimuvad iga kuu teisel ja neljandal pühapäeval kell 11:00. 2. jaanuaril 2016 laulatati kirikus Eesti president Toomas Hendrik Ilves ja Ieva Kupce. Viited Välislingid Halliste kirik kultuurimälestiste registris Halliste kirik veebiportaalis eestigiid.ee